I DIKRONIKE 24 SSO61SO - Haele bara ba Aarone, dikarolo - Bible Search
I DIKRONIKE 23 I DIKRONIKE 25
I DIKRONIKE 24
Baprista ba arolwa dihlopha tse mashome a mabedi a metso e mene. — Dihlooho tsa dihlopha tsa Balevi.
1Haele bara ba Aarone, dikarolo tsa bona ke tsena: Bara ba Aarone e ne e le Nadabe, Abihu, Eleasare le Ithamare. 2Haele Nadabe le Abihu, bona ba ne ba shwe, ntata bona a sa le teng, ba se na bara; ka baka leo, Eleasare le Ithamare ba tshwara mosebetsi wa boprista.
3Davida hammoho le Tsadoke wa bara ba Eleasare, le Akimeleke wa bara ba Ithamare, ba arola baprista ka dikabelo tsa bona tsa tshebetso. 4Hara bara ba Eleasare ha fumanwa hobane mahosana a mangata ho fetisa hara bara ba Ithamare; ha ho le jwalo, ba arolwa ka mokgwa ona: ho bara ba Eleasare, ha balwa dihlooho tse leshome le metso e tsheletseng tsa matlo a bontata bona, le ho bara ba Ithamare, dihlooho tse robileng meno e le mmedi tsa matlo a bontata bona. 5Ba arolelwa dikabelo ka lotho, ba bang le ba bang; batsamaisi ba sehalalelo le batsamaisi ba ntlo ya Modimo ba nkwa hara bara ba Eleasare le hara bara ba Ithamare; 6mongodi Shemaia, mora Nethaneele, wa Balevi, a ba ngola pela morena, le mahosana, le moprista Tsadoke, le Akimeleke, mora Abiathare, le dihlooho tsa matlo a bontata baprista le Balevi; ha ho le jwalo, ha laolwa ka lotho ntlo e nngwe ya Eleasare, ha boela ha laolwa e nngwe ya Ithamare.
7Lotho ya pele ya wela Jehojaribe, ya bobedi Jedaia, 8ya boraro Harime, ya bone Seorime, 9ya bohlano Malkija, ya botshelela Mijamine, 10ya bosupa Hakkotse, ya boroba meno e le mmedi Abija, 11ya boroba mono o le mong Joshua, ya leshome Shekania; 12ya leshome le motso o mong Eliashibe, ya leshome le metso e mmedi Jakime, 13ya leshome le metso e meraro Huppa, ya leshome le metso e mene Jeshebeabe, 14ya leshome le metso e mehlano Bilga, ya leshome le metso e tsheletseng Immere, 15ya leshome le metso e supileng Hesire, ya leshome le metso e robileng meno e le mmedi Happitsetse, 16ya leshome le metso e robileng mono o le mong Pethahia, ya mashome a mabedi Esekiele, 17ya mashome a mabedi a motso o mong Jakine, ya mashome a mabedi a metso e mmedi Gamule, 18ya mashome a mabedi a metso e meraro Delaia, ya mashome a mabedi a metso e mene Maasia.
19Ke lona lenaneo la bona tshebetsong ya bona la ho tla ka tlung ya Jehova ka taelo e neng e bewe ke Aarone ntata bona, kamoo Jehova, Modimo wa Iseraele, a neng a mo laetse kateng.
20Haele bara ba bang ba Levi, dihlooho tsa bona ke tsena: Ho bara ba Amrame ke Shubaele; ho bara ba Shubaele ke Jehdia; 21bakeng sa Rehabia, ho bara ba hae, e moholo ke Jishia, 22ho ba Jitsehare ke Shelomothe, ho bara ba Shelomothe ke Jahathe. 23Ho bara ba Hebrone e moholo ke Jeria, wa bobedi ke Amaria, wa boraro ke Jahasiele, wa bone ke Jekameame. 24Ho bara ba Usiele ke Mikea; ho bara ba Mikea ke Shamire. 25Ngwanabo Mikea ke Jishia; ho bara ba Jishia ke Sakaria. 26Ho bara ba Merari, ke Mahali le Mushi, le bara ba Jaasia, mora wa hae. 27Haele bara ba Merari, ho mora wa hae Jaasia ho tswile Shohame, Sakkure, le Ibri. 28Ho Mahali ho tswile Eleasare, ya neng a se na bara. 29Haele Kishe, mora Kishe ke Jerahmeele. 30Bara ba Mushi ke Mahali, Edere, le Jerimothe.
31Ke bona bara ba Levi, ha ho uwa ka matlo a bontata bona. 32Le bona, jwaloka banababo bona, bara ba Levi ba bang, ba laolwa ka lotho pela morena Davida, le Tsadoke, le Akimeleke, le dihlooho tsa matlo a bontata baprista le Balevi. Bao e neng e le dihlooho tsa matlo, ba laolwa ka lotho jwaloka ba banyenyane hara banababo bona.